# מערך סדנא "הדיאלוג היומיומי המעצים"

## יעדים

לתרגל את המשתתפים בדיאלוג מעצים – כחלק מהשגרה היומיומית.

## מרכיבי תפיסה:

* דיאלוג
* תיקון הלב

## מתווה הסדנא

**פתיחה:**

במהלך יום עבודה נדרש המחנך לשיחות רבות עם חניכים סביב סדר היום, כללי המקום ועוד. ביחידה זו נבחן את סוגי המשפטים שאנחנו אומרים ואיך הם משפיעים על החניך ועל הקשר האישי שלנו איתו. נחפש יחד אפשרויות למשפטים שיקדמו כבוד הדדי ושיתוף פעולה מבלי לוותר על יצירת גבולות ונתרגל שינוי השיח האוטומטי שלנו בשיח יותר מכבד ומעצים.

**שלב א: שיח על משמעות השפה**

הסבר ושיח על כוחה של השפה, משמעותה בקהילת החינוך המשותפת, תפקידה של השפה ביצירת מציאות ויכולתה לחזק את תחושת השייכות של החניכים.

**שלב ב: משפטים מחלישים**

שיתוף בחוויה אישית של הצוות הקשורה לשיח מחליש.

פיזור משפטים שונים על שולחן העבודה או תליית המשפטים על לוח (לפי מה שמתאים לקבוצה). המשפטים יהיו משפטים שכיחים שנאמרים על-ידי מבוגרים כאשר רובם המכריע כוללים היבט שהוא מחליש/מרפה ידיים.

על המשתתפים לעבור בין המשפטים, להדביק מדבקה ליד משפט ששמעו שנאמר על ידי מבוגרים בבית הספר ולכתוב במילה איזה תחושות עולות בהם כשקוראים משפטים אלו.

**שלב ג: דיון**

- מה הרגשתם אל מול המשפטים?

- מה גורם לנו להשתמש במשפטים האלה?

- האם אפשר להימנע מזה, בתוך לחץ הזמן והמשימות שיש בקהילה? כיצד?

**שלב ד: תרגום למשפטים מעצימים**

ניתוח 3 דוגמאות של משפטים מחלישים על ידי חשיבה משותפת כיצד ניתן לנסחם מחדש באופן שיציב גבולות מחד ויכבד את החניכים מאידך.

כמו כן, קביעת "עקרונות ברזל" של הצוות כגון-

"על המשפטים לפסול את התנהגות החניך ולא את החניך עצמו".

"על המשפטים להימנע מתיאור קיצוני ושולל עתיד טוב".

"משפטים המחזקים את תחושת שייכותו של החניך".

**שלב ה: צפייה משותפת בסרטים**

צפייה משותפת בסרטון של הכוכבים של שלומי ויומני החופש וניתוח משותף שלהם (באמצעות דף עבודה).

**סיכום:**

הקרנת הסרט: the power of words : <http://www.youtube.com/watch?v=Hzgzim5m7oU>

**ציוד נדרש:**

* משפטי תרגול דיאלוג
* סלוטייפ
* דפים וכלי כתיבה
* סרטים (הכוכבים של שלומי ויומני החופש) וציוד להקרנה